
20 օգոստոսի 2026 թվականի N        -Ա


ԳՈՒՅՔ ԱՄՐԱՑՆԵԼՈՒ, ՆՎԻՐԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ
------------------------------------------------------------------------------------------------------

Հիմք ընդունելով «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ, 6-րդ և 9-րդ հոդվածի 5-րդ մասերը, «Պետական գույքի կառավարման մասին» օրենքի 25-րդ հոդվածի 4-րդ մասը և 30-րդ հոդվածի 1-ին մասը՝ Հայաստանի Հանրապետության կառավարությունը   ո ր ո շ ու մ   է.
1. 2026 թվականի մայիսին Հայաստանի Հանրապետությունում կայացած Եվրոպական քաղաքական համայնքի 8-րդ գագաթնաժողովի կազմակերպման ծառայությունների մատուցման պայմանագրով ստանձնած պարտավորությունների կատարման շրջանակում ծառայությունները մատուցող ընկերության կողմից տրամադրված գույքն ամրացնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ՝ կոմիտե)՝ համաձայն սույն որոշման NN 1 և 2 hավելվածների (այսուհետ՝ գույք 1 և գույք 2)։
[bookmark: _GoBack]2. Գույք 2-ը նվիրել «Կարեն Դեմիրճյանի անվան մարզահամերգային համալիր» փակ բաժնետիրական ընկերությանը (այսուհետ՝ ընկերություն)։
3. Գույք 1-ից սույն որոշման N 3 հավելվածում ներառված գույքը (այսուհետ՝ գույք 3) մինչև 2026 թվականի դեկտեմբերի 1-ը անհատույց օգտագործման իրավունքով հանձնել «Դոպինգ Սփեյս» սահմանափակ պատասխանատվությամբ ընկերությանը։
4. Կոմիտեի նախագահին՝  
1) սույն որոշումն ուժի մեջ մտնելուց հետո մեկամսյա ժամկետում գույք 1-ը և գույք 2-ը միակողմանի ընդունել կոմիտեի հաշվեկշիռ.
2) սույն կետի 1-ին ենթակետում նշված աշխատանքների ավարտից հետո մեկամսյա ժամկետում ընկերության հետ կնքել գույք 2-ի նվիրատվության պայմանագիր.
3) սույն կետի 1-ին ենթակետում նշված աշխատանքների ավարտից հետո մեկշաբաթյա ժամկետում «Դոպինգ Սփեյս» սահմանափակ պատասխանատվությամբ ընկերության հետ ապահովել գույք 3-ի անհատույց օգտագործման պայմանագրի կնքման և հանձնման-ընդունման աշխատանքների կատարումը։


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
                           ՎԱՐՉԱՊԵՏ			                                Ն. ՓԱՇԻՆՅԱՆ

Երևան

Normal.dot
image1.jpeg




